Source: http://docplayer.hu/17745089-Modszertani-gyermekjoleti-szolgalatok-x-orszagos-konszenzus-konferenciaja.html
Timestamp: 2019-01-23 14:37:21
Document Index: 13755536

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

MÓDSZERTANI GYERMEKJÓLÉTI SZOLGÁLATOK X. ORSZÁGOS KONSZENZUS KONFERENCIÁJA - PDF
Download "MÓDSZERTANI GYERMEKJÓLÉTI SZOLGÁLATOK X. ORSZÁGOS KONSZENZUS KONFERENCIÁJA"
Aurél Ernő Király
1 A MÓDSZERTANI GYERMEKJÓLÉTI SZOLGÁLATOK ORSZÁGOS EGYESÜLETE SZERVEZÉSÉBEN MEGRENDEZÉSRE KERÜLT MÓDSZERTANI GYERMEKJÓLÉTI SZOLGÁLATOK X. ORSZÁGOS KONSZENZUS KONFERENCIÁJA BALATONKENESE
2 Előszó A Módszertani Gyermekjóléti Szolgálatok Országos Egyesülete által életre hívott Konszenzus Konferencia idén tartotta X. jubileumi tanácskozását. Az eltelt tíz év során számos, a széles szakmai közösség által mértékadónak értékelt módszertani iránymutatást, véleményt fogalmazott meg. A résztvevők minden évben törekedtek arra, hogy a nagy átfogó módszertani fejlesztések mellett kihangosítsák és képviseljék a területen dolgozó munkatársak aktuális nehézségeit, megoldásra váró szakmai dilemmáit. A konferencia munkamódszere azt a ritka értéket képviseli, hogy az elkészült anyagokat a jelenlévők teljes egyetértésével fogadja el, egyensúlyra törekedve, az eltérő szakmai vélemények és nézetek között, mindezt a szakma önszerveződő erőforrásaira építve. Az eltelt 10 évben 334 oldalon, 56 szakmai, módszertani ajánlás készült, 32 intézmény, 50-nél több módszertani szakembere közreműködésével, ezen túl, a 2004 évtől kezdődően, évente frissülő formában fogalomtárat hívott életre az Egyesület, mely mára 247 szócikket tartalmaz. A évi Konszenzus Konferencia résztvevői köszönetüket fejezik ki, az elmúlt tíz év során céljaik megvalósításában segítséget nyújtó valamennyi szakembernek. 1
3 Tartalomjegyzék ELŐSZÓ ISKOLAI SZOCIÁLIS MUNKA FOGALOMTÁR 3. old 3 old. A GYERMEKJÓLÉTI SZOLGÁLTATÓK FELADATAI A KÁBÍTÓSZER- HASZNÁLAT MEGELŐZÉSÉBEN ÉS A SZERHASZNÁLATTAL ÉRINTETT GYERMEKEK ELLÁTÁSÁBAN SZUPERVÍZIÓ A GYERMEKJÓLÉTI SZOLGÁLATOKBAN A GYERMEKJÓLÉTI KÖZPONTOKBAN VÉGZETT SPECIÁLIS SZOLGÁLTATÁS, AZ UTCAI ÉS A LAKÓTELEPI SZOCIÁLIS MUNKA GYERMEKEKKEL, FIATALOKKAL LEHETŐSÉGEK A GYERMEKKÖZÖSSÉGEKBEN MEGJELENŐ TETŰ IRTÁSÁVAL KAPCSOLATBAN 12 old. 44. old. 49. old 77. old. AJÁNLÁS A BIZTOS KEZDET GYEREKHÁZAK ÉS A GYERMEKJÓLÉTI SZOLGÁLATOK KÖZÖTT KÖTENDŐ EGYÜTTMŰKÖDÉSI MEGÁLLAPODÁS ELKÉSZÍTÉSÉHEZ KÉT ÉVEN TÚLI VÉDELEMBE VÉTEL FELÜLVIZSGÁLATÁNAK GYAKORLATA, TAPASZTALATAI CÍMŰ MUNKAANYAGRÓL 84. old. 87.old. 2
4 VISSZATÉRÉS A ÉVI KONSZENZUS KONFERENCIA ANYAGAIRA ISKOLAI SZOCIÁLIS MUNKA A MOGYESZ továbbra is foglalkozik az iskolai szociális munka szükségességével, tartalmával, elterjesztésének a lehetőségeivel. A munkacsoport a jelenleg Magyarországon működő iskolai szociális munka modelleket gyűjti össze és ez alapján áttekintést készít. Fontosnak tartjuk, hogy közreműködjünk olyan szakmai anyag összeállításában, amelyre jogszabály épülhet. Ezen szakmai anyag létrehozásában továbbra is részt kívánunk venni, tiszteletben tartva az iskolai szociális munkások öndefinícióját és kompetenciáját. FOGALOMTÁR Mint minden esztendőben, ebben az évben is aktualizáltuk a Fogalomtárat Ennek keretében a Pénzbeli ellátások -ba tartozó ellátások, támogatások fogalmait is. Minden olyan szócikkhez, amely szakmai anyagként kidolgozva szerepel valamelyik Konszenzus Kiadványban, megjelöltük a fellelhető forrást. Távoltartás címszót aktualizáltuk: bekerült az ideiglenes megelőző távoltartás, a megelőző távoltartás. Az alternatív napközbeni ellátás alternatív ellátásra módosult. Pontosítottuk a gyermekek napközbeni ellátása, otthont nyújtó ellátások, gyermekvédelmi szakellátás címszavakat. Befűztük a Gyermek- és ifjúságvédelmi felelős címszóba a Szociálpolitikai és Munkaügyi Intézet módszertani segédanyagának megjelenését, mely a Gyermek- és ifjúságvédelem a nevelési-oktatási intézményekben címet viseli. Az utógondozói ellátás fogalmát a jogszabályi változásoknak megfelelően átalakítottuk. 3
5 A Fogalomtárba újonnan bekerült fogalmak és meghatározásuk: Beutaló szerv A jegyző, a gyámhivatal, valamint a rendőrség, az ügyészség, a bíróság, a büntetés-végrehajtási intézet parancsnoksága (Gyvt. 72. (1)) Családi gyermekfelügyelet A gyermekek napközbeni ellátásaként családi gyermekfelügyelet biztosítható az ellátást nyújtó saját otthonában. A családi gyermekfelügyelet a családban nevelkedő gyermekek számára nyújt életkoruknak megfelelő nappali felügyeletet, gondozást, nevelést és étkeztetést. Az ellátás keretében két évestől négy éves korig gondozható gyermek. A családi gyermekfelügyelet ellátása során - a saját, napközbeni ellátást máshol igénybe nem vevő gyermeket is beszámítva - legfeljebb három gyermek gondozható. Családi gyermekfelügyeletet elsősorban olyan gyermek számára kell biztosítani, akinek a szülője vagy más törvényes képviselője igazolja, hogy munkaviszonya, munkavégzésre irányuló egyéb jogviszonya, munkaerő-piaci részvételt elősegítő programban, képzésben való részvétele vagy betegsége miatt nem tud gyermeke napközbeni ellátásáról gondoskodni Családvédelmi koordinációért felelős szerv A kormány a hozzátartozók közötti erőszak miatt alkalmazható távoltartásról szóló törvény szerinti családvédelmi koordinációért felelős szervként a városi gyámhivatalt jelölte ki. (331/206 Korm. rendelet) Esetátadás Amennyiben adott gyermekjóléti szolgáltató (vagy adott családgondozó) gondozási tevékenységét a gyermekkel (illetve családjával) kapcsolatban tovább ellátni nem tudja, vagy egyéb helyzet ezt indokolttá teszi, esetátadásra kerül sor. Az esetátadással 4
6 kapcsolatosan az intézmény iratkezelési szabályzatában (vagy kifejezetten esetátadási szabályzatában) rögzíteni kell az adott intézményben követendő rendet, az esetátadás szabályait, erről a klienseket (törvényes képviselőiket) tájékoztatni kell. Szolgáltatók közötti esetátadásra kerül sor a gyermek (illetve családja) elköltözése miatt (más településre, illetve más szolgáltató által ellátott városrészre). Ilyenkor az új lakcím szerinti gyermekjóléti szolgálatnak meg kell küldeni a gyermek ügyében keletkezett iratanyag azon részét, amely az iratbetekintés során a jogosult rendelkezésére bocsátandó ( macis adatlapok, hivatalos iratok, feljegyzések, megállapodások, stb., de nem kell továbbküldeni a családgondozó belső feljegyzéseit). Szolgálaton belüli esetátadásra akkor kerül sor, ha olyan tény, vagy körülmény merül fel, amely a gondozást végző szociális munkást (átmenetileg, vagy véglegesen) megakadályozza a további ellátásban. Ilyenkor másik segítő szakember segíti a továbbiakban a gyermeket (családot). Hosszabb ideig tartó távollét, időközben felmerült összeférhetetlenség, illetve a kliens (vagy valamely családtag) kérése alapján is sor kerülhet családgondozó váltásra Éves tanácskozás A gyermekjóléti szolgálat ( ) minden év március 31-ig tanácskozást szervez, amelyen a jelzőrendszer tagjainak írásos tájékoztatóit figyelembe véve átfogóan értékeli a jelzőrendszer éves működését. Áttekintik a település gyermekjóléti alapellátásának valamennyi formáját, és szükség szerint javaslatot tesznek működésük javítására. A tanácskozásra meg kell hívni: a települési önkormányzat polgármesterét, illetve a képviselőtestület tagját (tagjait), vagy a jegyzőt, a gyermekjóléti alapellátást nyújtó szolgáltatások fenntartóit, a településen gyermekjóléti, gyermekvédelmi ellátást biztosító intézmények képviselőit, a jelzőrendszer tagjainak képviselőit, a gyámhatóság munkatársait, 5
7 a településen működő gyermekvédelmi szakellátást nyújtó szolgáltató képviselőjét, a fiatalkorúak pártfogó felügyelőjét, a megyei gyámhivatalban működő gyermek- és ifjúságvédelmi koordinátort. (Szakmai anyag ld. Konszenzus kiadvány 2003, 2004) Halmozottan hátrányos helyzetű gyermek ld. hátrányos helyzetű gyermek Hátrányos helyzetű gyermek (az oktatási ágazatban használt fogalom) az, akinek családi körülményei, szociális helyzete miatt rendszeres gyermekvédelmi kedvezményre való jogosultságát a jegyző megállapította; e csoporton belül halmozottan hátrányos helyzetű az a gyermek, az a tanuló, akinek a törvényes felügyeletét ellátó szülője - a gyermekek védelméről és a gyámügyi igazgatásról szóló törvényben szabályozott eljárásban tett önkéntes nyilatkozata szerint - óvodás gyermek esetén a gyermek három éves korában, tanuló esetében a tankötelezettség beállásának időpontjában legfeljebb az iskola nyolcadik évfolyamán folytatott tanulmányait fejezte be sikeresen; halmozottan hátrányos helyzetű az a gyermek, az a tanuló is, akit tartós nevelésbe vettek. (1993. LXXIX. törvény a közoktatásról 121. (1.) Integráció Az ~ kifejezés általános értelemben a részek egységesülését, beilleszkedést, vagy beolvasztást, hozzácsatolást jelent. Az ~nak több formája, célja, módja létezik. A társadalmi ~: egyenlő jogokat és lehetőségeket jelent minden ember számára, harmonikus interakciót és szolidaritást elősegítő tényező a társadalom minden szintjén (család, közösségek). A gazdasági ~ a tagországok közötti gazdasági együttműködés fokozódása, a különböző piacok (például pénz-, munkaerőpiac) közötti adminisztratív, jogszabályi stb. 6
8 eltérések, korlátozások megszüntetése, az egymás közötti kereskedelmi kapcsolatok fejlődése. A regionális ~ folyamata során az államok nemzetek feletti, területi alapú szervezetekbe tömörülnek, hogy javítsák együttműködésüket és csökkentsék a köztük fennálló feszültségeket. A politikai ~ ban az egyes államok szuverenitásuk egy részét államközi szervezeteknek adják, például jobb gazdasági vagy érdekérvényesítési lehetőségek érdekében. Jelzés A jelzőrendszeri tagnak a jelzését úgy kell megírnia, hogy abból kiderüljön a veszélyeztetettség oka és lehetőség szerint mértéke is. Éppen ezért a jelzésnek lényegre törőnek, problémára fókuszáltnak kell lennie. Tartalmaznia kell az érintett gyermek(ek) legfontosabb adatait (név, születési idő-hely, anyja neve, családtagok felsorolása, állandó lakcím, esetleges tartózkodási hely), a jelzést tevő intézmény megnevezését, címét, a jelzést tevő személy nevét és elérhetőségét. A jelzésben ki kell térni a probléma rövid leírására, a jelzést tevő által a gyermek és családja életében, életkörülményeiben észlelt veszélyeztető okok részletezésére. A jelzésben a jelzést tevőnek ismertetnie kell a gyermek érdekében általa eddig megtett intézkedéseket is, valamint ezen felül a gyermek veszélyeztetettségének megszüntetése érdekében tett esetleges javaslatait. Pénzfelhasználási terv Ha a gyermekjóléti szolgálat a gondozási tevékenysége során arra a megállapításra jut, hogy a gyermek veszélyeztetettsége részben vagy egészben a szülő elhanyagoló magatartásából, a gyermek érdekét sértő helytelen pénzfelhasználásából következik, és a gyermek veszélyeztetettsége a gyermekjóléti alapellátások igénybevételével nem szüntethető meg kezdeményezi a jegyzőnél a gyermek védelembe vételét és ezzel egyidejűleg a családi pótlék meghatározott részének természetbeni formában történő nyújtását. Ha a gyermek védelembe van véve, helyzetértékelést készít és 7
9 kezdeményezi a családi pótlék meghatározott részének természetbeni formában történő nyújtását. A gyermekjóléti szolgálat által korábban nem gondozott gyermek esetén a gyermekjóléti szolgálat a jegyző megkeresésére, a megkeresés kézhezvételétől számított 10 munkanapon belül megvizsgálja a családi pótlék természetbeni formában történő nyújtásának szükségességét és vizsgálatának eredményéről tájékoztatja a jegyzőt. Ha a gyermekjóléti szolgálat indokoltnak tartja a családi pótlék természetbeni formában történő nyújtását, pénzfelhasználási tervet készít és javaslatot tesz az eseti gondnok személyére. A gyermekjóléti szolgálat a pénzfelhasználási terv elkészítésébe bevonja a gyermeket gondozó szülőt, a korlátozottan cselekvőképes gyermeket és szükség esetén a gyermekvédelmi jelzőrendszer tagjait. A pénzfelhasználási tervben bemutatja a gyermek szükségleteit és javaslatot tesz a családi pótlék természetbeni formában történő nyújtása mértékére, módjára és időtartamára. (1997. évi XXXI. tv. 40..,68/A.., 149/1997. Korm. rendelet. 91/A.., 15/1998. NM. rendelet 22/A.., 22/B..) Tájékoztatási nyilatkozat A személyes gondoskodást nyújtó személy, illetve intézmény az önkéntesen vagy hatósági intézkedés alapján igénybe vett ellátás megkezdésekor gondoskodik a gyermeknek és szülőjének (törvényes képviselőjének), illetve a fiatal felnőttnek a tájékoztatásáról. A tájékoztatás szól az ellátás tartamáról és feltételeiről; az intézmény által vezetett, reá vonatkozó nyilvántartásokról; bentlakásos gyermekintézményben valamint helyettes szülőnél, otthont nyújtó ellátásnál az ellátásra jogosult gyermek, fiatal felnőtt és hozzátartozói közötti kapcsolattartásról, különösen a látogatás, a távozás és a visszatérés rendjéről; az érték- és vagyonmegőrzés módjáról; az intézmény házirendjéről; panaszjoga gyakorlásának módjáról; a fizetendő térítési, illetve gondozási díjról; a jogosult jogait és érdekeit képviselő érdek-képviseleti fórumról. A gyermek 8
10 szülője (törvényes képviselője), illetve a fiatal felnőtt írásban nyilatkozik a tájékoztatás megtörténtéről. (Szakmai anyag a gyermekjóléti szolgálatokban történő dokumentációról ld. Konszenzus kiadvány 2009) Távoltartás A július 1-jén életbe lépő törvénymódosítás szerint a bántalmazóval szemben távoltartási kényszereljárást lehet alkalmazni, ha tette bűncselekménynek minősül és szabadságvesztéssel büntethető. (Például, ha a bántalmazás nyomán sérülést szenved el az áldozat.) Ez a gyakorlatban annyit tesz, hogy a bántalmazó köteles elhagyni a bántalmazott(akk)al közösen használt lakást, és oda, a törvényben meghatározott ideig nem is térhet vissza. A távoltartást a bíróság minimálisan tíz, maximálisan pedig harminc napig terjedő időtartamra állapíthatja meg. Ezen kívül a bántalmazó köteles távol tartania magát a bántalmazott személy(ek)től, illetve a törvényben rögzített, bántalmazott által rendszeresen látogatott helyszínektől. (Oktatási, vallási, egészségügyi intézmények, stb.) A bántalmazó ez idő alatt a törvény szerint nem veheti fel a kapcsolatot semmilyen formában az áldozattal: sem személyesen, sem pedig semmilyen más kommunikációs eszköz segítségével: levél, telefon, , sms, stb. Abban az esetben, ha az említett törvényi előírásokat a bántalmazó szándékosan megszegi, rendbírsággal sújtható vagy előzetes letartóztatásba helyezhető. A távoltartást minden esetben csak bíróság rendelheti el, amelyet köteles soron kívüli eljárás keretében lefolytatni. (A távoltartásra vonatkozó jogszabályok megtalálhatók: XIX. tv. a büntetőeljárásról 138A, 138B, 139., és 2003/17 PM rendelet (a PM és az IM együttes rendelete) 73/A ) Az ideiglenes megelőző távoltartás, valamint a megelőző távoltartás átmenetileg korlátozza a bántalmazó tartózkodási szabadságát, a 9
11 tartózkodási hely szabad megválasztásának jogát, szülői felügyeleti jogát, valamint gyermekével való kapcsolattartási jogát. Akivel szemben ideiglenes megelőző távoltartást, illetve megelőző távoltartást rendeltek el, a távoltartás hatálya alatt köteles magát távol tartani a bántalmazottól, a bántalmazott életvitelszerű tartózkodására szolgáló ingatlantól, az ideiglenes megelőző távoltartó határozatban, illetve a megelőző távoltartó határozatban megjelölt más személytől, és tartózkodni attól, hogy a bántalmazottal közvetlenül vagy közvetve érintkezésbe lépjen. A rendőrség az ideiglenes megelőző távoltartást akkor rendeli el, ha az eset összes körülményéből, így különösen a bántalmazó és a bántalmazott által előadott tényekből, a hozzátartozók közötti erőszak helyszínéből, a hozzátartozók közötti erőszakra utaló jelekből, a bántalmazó és a bántalmazott magatartásából és egymáshoz való viszonyából a hozzátartozók közötti erőszak elkövetésére megalapozottan lehet következtetni. Az ideiglenes megelőző távoltartást a rendőrség 72 órára rendeli el. A rendőrség az ideiglenes megelőző távoltartás elrendelésével egyidejűleg az arra illetékes helyi bíróságnál kezdeményezi a megelőző távoltartás elrendelését. A megelőző távoltartást a bíróság akkor rendeli el, ha az eset összes körülményéből, így különösen a bántalmazó és a bántalmazott által előadott tényekből, a hozzátartozók közötti erőszakra utaló jelekből, a bántalmazó és a bántalmazott magatartásából és viszonyából a hozzátartozók közötti erőszak elkövetésére megalapozottan lehet következtetni. A megelőző távoltartást a bíróság legfeljebb harminc napra rendelheti el. Aki a külön törvényben meghatározott ideiglenes megelőző távoltartó határozatban vagy a megelőző távoltartó határozatban meghatározott szabályokat megszegi, elzárással vagy százötvenezer forintig terjedő pénzbírsággal sújtható. A távoltartás hatálya alatt álló személy a bíróság határozatában megállapított szabályok szerint köteles a meghatározott lakást elhagyni, és onnan a bíróság által meghatározott ideig távol maradni, a meghatározott személytől, illetőleg e személy lakó- és 10
12 munkahelyétől, az e személy által látogatott nevelési és nevelésioktatási intézménytől, gyógykezelés céljából rendszeresen látogatott egészségügyi intézménytől, vallásgyakorlása során rendszeresen látogatott épülettől a bíróság által meghatározott ideig magát távol tartani, tartózkodni attól, hogy a meghatározott személlyel közvetlenül vagy közvetve érintkezésbe lépjen. A távoltartás elrendeléséről a bíróság határoz, tíztől hatvan napig terjedő időre rendelheti el. Ha a terhelt a távoltartás szabályait szándékosan megszegi, és ezt utólag nem menti ki, előzetes letartóztatása rendelhető el, illetőleg ha ez nem szükséges, rendbírsággal sújtható. (2009. évi LXXII. törvény a hozzátartozók közötti erőszak miatt alkalmazható távoltartásról, évi XIX. törvény a büntetőeljárásról, 52/2009. IRM rendelet az ideiglenes megelőző távoltartó határozat meghozatalának részletes szabályairól) Visszajelzés A gyermekjóléti szolgálat a gyermekvédelmi észlelő- és jelzőrendszer tagjainak bármely gyermek veszélyeztetettségével kapcsolatos jelzését fogadja, és a probléma jellegéhez, a veszélyeztetettség mértékéhez, a család szükségleteihez igazodó intézkedést tesz a veszélyeztetettség kialakulásának megelőzése, illetve a veszélyeztetettség megszüntetése érdekében. A gyermekjóléti szolgálat a megtett intézkedésekről tájékoztatja a jelzést tevőt. A visszajelzésben ki kell térni a családdal való kapcsolatfelvételre, a szakmai munka kezdeti lépéseire. A visszajelzésnek nem kell részletesnek lennie, elegendő utalni a segítő folyamat elindulására. A későbbiekben a szakemberekkel folytatott esetmegbeszélések, konzultációk alkalmával kerülhet sor a problémára fókuszáltan olyan információk átadására az adatvédelemmel kapcsolatos jogszabályok figyelembe vételével melyek segítik az érintett gyermek veszélyeztetettségének megszüntetését. 11
13 A GYERMEKJÓLÉTI SZOLGÁLTATÓK FELADATAI A KÁBÍTÓSZER- HASZNÁLAT MEGELŐZÉSÉBEN ÉS A SZERHASZNÁLATTAL ÉRINTETT GYERMEKEK ELLÁTÁSÁBAN I.Bevezetés Jelenleg nem rendelkezünk pontos adatokkal arra vonatkozóan, hogy hány gyermekkel, családdal kerül kapcsolatba a gyermekjóléti szolgáltató kábítószer-probléma kapcsán, illetve hány gyermek gondozása során derül ki, hogy szerhasználó. A gyermekjóléti szolgáltatók kötelező adatgyűjtése (OSAP) nem tartalmaz kérdést erre vonatkozóan, így a szolgáltatók nem is választják szét a szenvedélybetegség miatt ellátásba került gyermekek, illetve szüleik csoportját. Vélelmezhetően a szenvedélybetegség miatt ellátott gyermekek/szüleik körében magasabb az alkoholfogyasztás miatt ellátásba kerültek száma, de folyamatosan nő a kábítószerfogyasztás miatt látókörbe kerülők száma is. A probléma kezelése fokozott együttműködést, közös gondolkodást igényel valamennyi jelzőrendszeri taggal, kiemelten az egészségügyi ágazattal, tekintettel arra, hogy különböző nézetek csapnak össze a kábítószer-probléma kezelése, ellátása kapcsán. Nem feladatunk állást foglalni a probléma egészségügyi, illetve szociális alapellátási meghatározottságát illetően, kizárólag a gyermekjóléti szolgáltatók feladatait próbáljuk meg összefoglalni, ezzel kívánjuk segíteni a mindennapi feladatellátás során felmerülő dilemmák megoldását, illetve a gyermekjóléti szolgáltatók feladatának tervezését. II. Jogszabályban megfogalmazott feladatok, szakmai, etikai elvárások A jelenleg hatályos, gyermekjóléti szolgáltatást konkrétan érintő jogi szabályozások nem tartalmaznak direkt iránymutatást, nem írnak elő konkrét feladatokat. A gyermekjóléti szolgáltató tevékenységét a gyermek veszélyeztetettségének tükrében látja el. Ezt figyelembe véve gyűjtöttük ki azon jogszabályi helyeket, amelyek olyan elemeket tartalmaznak, amelyek a szolgáltató szempontjából kiemelt figyelmet érdemelnek a kábítószerkérdés témakörében. 12
14 A gyermekjóléti szolgáltatók feladatai a kábítószer-használattal összefüggésben- a jogszabályokban (A gyermekek védelméről és a gyámügyi igazgatásról szóló évi XXXI tv.(továbbiakban Gyvt.), valamint a Személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998 (IV. 30.) NM rendelet (továbbiakban szakmai rendelet)) foglaltak alapján : Szakmai rendelet 6. (2), illetve (4) bekezdés szerint a gyermekjóléti szolgáltatást ellátások teljesítésével (gondozással), ellátások közvetítésével (szolgáltatás) vagy szervező tevékenységgel (szervezés) kell biztosítani. A gyermekjóléti szolgálat szolgáltatás közvetítésével segíti elő a gyermek vagy családtagja hozzájutását valamely - nem a szolgálat által nyújtott - szolgáltatáshoz. Ez különösen fontos szempont olyan esetekben, amikor a gyermekjóléti szolgáltatást ellátó szakember nem rendelkezik azokkal a kompetenciákkal, amelyek a probléma megoldásához szükségesek, így pl. nem rendelkezik addiktológiai végzettséggel, illetve egyéb, a drogfüggőség felismeréséhez, kezeléséhez szükséges ismerettel. A gyermeknek joga van ahhoz, hogy a számára legmegfelelőbb ellátásban részesüljön, hozzájusson a problémája megoldását jelentő segítséghez, támaszhoz, így a gyermekjóléti szolgáltató feladata ezekben az esetekben a szolgáltatáshoz való hozzájutás megszervezésében van. A szakmai rendelet 6. (5) bekezdése értelmében a gyermekjóléti szolgálat szervezési feladatai körében gondoskodik a szabadidős programoknak, a gyermekvédelmi feladatokat ellátó személyek és intézmények együttműködésének, valamint a helyettes szülői hálózatnak a szervezéséről, működtetéséről, vagy az önálló helyettes szülők foglalkoztatásáról. A prevenció kérdéskörében valamennyi szabadidős programot célszerű megjeleníteni-e téma kapcsán is, a gyermekjóléti szolgáltatók kezében fontos eszköz a deviáns viselkedési formák kialakulásának megelőzésében, kezelésében. A szabadidős programok mindig illeszkedjenek az egyes települések sajátosságaihoz, az ott élő gyermekek igényeihez, szükségleteihez. 13
15 A gyermekjóléti szolgáltatók feladatait a szakmai rendelet a gyermek családban történő nevelkedésének elősegítése, a gyermek veszélyeztetettségének megelőzése, a gyermek veszélyeztetettségének megszüntetése és a gyermekvédelmi gondoskodásra történő javaslattétel körében tárgyalja. Témánknak megfelelően az alábbiakat emelnénk ki: 8. (1)A gyermeket, illetve szülőjét tájékoztatni kell mindazokról a jogokról, támogatásokról és ellátásokról, amelyek összefüggésben állnak a gyermek testi, lelki egészségének biztosításával, családban történő nevelkedésének elősegítésével. (2)A jogokról, támogatásokról és ellátásokról történő tájékoztatást úgy kell szervezni, hogy arról a gyermek - fejlettségétől függően - önállóan, törvényes képviselője nélkül is tudomást szerezhessen. A hatékony segítő munka egyik alapfeltétele, hogy a segítséget kérőt - legyen az gyermek vagy felnőtt - partnerként kezelje a segítséget nyújtó személy, illetve szervezet. Első lépésként a pontos tájékoztatásnyújtás az, ami elvárható. A pontos, életkornak megfelelő formában nyújtott információk alapozzák meg döntéshelyzetben a választás valós lehetőségét. 10. Amennyiben a családtervezési, a pszichológiai, a nevelési, az egészségügyi, a mentálhigiénés tanácsadást nem a gyermekjóléti szolgálat végzi, a szolgálat a gyermeket, illetve szülőjét (törvényes képviselőjét) a) felhívja a tanácsadás igénybevételének lehetőségére, b) tájékoztatja a tanácsadás céljáról és feltételeiről, c) segíti a tanácsadást nyújtó felkeresésében. A droghasználattal érintett gyermekek, családok ellátásában a gyermekjóléti szolgáltatónak feladata, hogy olyan egészségügyi szolgáltatásokhoz juttassa hozzá a gyermeket, illetve családját, ahol szakszerű segítséget kaphatnak. Adott esetben nem csupán a tanácsadás, szolgáltatás megismertetése, az igénybevétel feltételeiről szóló 14
16 tájékoztatás a gyermekjóléti szolgáltató feladata, hanem pl. a szerhasználó gyermek (vagy szülő) elkísérése a tanácsadásra, számukra mentális támogatás nyújtása. Az is megoldást jelenthet, ha az addiktológiai szakellátást nyújtó szakember a gyermekjóléti szolgálatnál veszi fel a kapcsolatot a klienssel a családgondozó kezdeményezésére. A már létrejött bizalmi kapcsolatra építve kevésbé stigmatizáló közegben jön létre az első találkozás. 11. (1)A gyermekjóléti szolgálat a szociális válsághelyzetben levő várandós anyát a) tájékoztatja az őt, illetve a magzatot megillető jogokról, támogatásokról és ellátásokról, b) segíti a támogatásokhoz, ellátásokhoz, szükség esetén a családok átmeneti otthonában igénybe vehető ellátáshoz való hozzájutásban, c) személyes segítő kapcsolat keretében közreműködik problémái rendezésében. (3)A gyermekjóléti szolgálat és az illetékes védőnő haladéktalanul tájékoztatják egymást, ha a várandós anya szociális válsághelyzetben van. A védőnői szolgálattal való együttműködés során figyelemmel kell lenni arra, hogy a szociális válsághelyzetbe került anyán kívül olyan várandóssal is kapcsolatba kerülhet a védőnő, aki a védőnői szolgáltatást elutasítja, terhestanácsadást nem vesz igénybe, illetőleg más problémákból ( pl. szerhasználatból) adódóan lehet szüksége más szolgáltatások igénybevételére. A gyermekjóléti szolgáltató a megszületendő gyermek jogán próbál segítséget nyújtani a várandósnak, szolgáltatási funkcióját előtérbe helyezve támogatja a várandóst pl. a megfelelő egészségügyi ellátáshoz való hozzájutásban. 14. (2) A gyermekjóléti szolgáltatás olyan észlelő- és jelzőrendszert működtet, amely lehetővé teszi a gyermekeket általában veszélyeztető okok feltárását, valamint az egyes gyermek veszélyeztetettségének időben történő felismerését. Ennek keretében figyelemmel kíséri a településen élő gyermekek 15
17 a) életkörülményeit és szociális helyzetét, b) gyermekjóléti és egyéb szociális ellátások iránti szükségletét, c) gyermekvédelmi vagy egyéb hatósági beavatkozást igénylő helyzetét. (5) A gyermekjóléti szolgálat fogadja a panaszával hozzá forduló gyermeket, és segíti őt problémája megoldásában. Az észlelő-és jelzőrendszer működtetése során a gyermekjóléti szolgáltató nem csupán információkat gyűjt, szerez a településen található, gyermekeket érintő problémákról, nehézségekről, esetleges veszélyeztetettségről, hanem működése során visszahat magára a jelzőrendszerre is, szemléletformáló, ismeretátadó szerepe is van a gyermekvédelem területén. Minden településen feladat, hogy kialakítsák azt a közös nyelvet, amelyen a gyermekvédelemben dolgozók, valamint azzal határterületi feladatokat ellátók is beszélni tudnak. Így könnyebb közös álláspontot kialakítani helyi szinten egy-egy konkrét kérdés (pl. kábítószer) kapcsán. 16. (1) A kialakult veszélyeztetettség megszüntetésére irányuló családgondozás körében a gyermekjóléti szolgálat családgondozója személyes segítő kapcsolat keretében a) támogatja a gyermeket az őt veszélyeztető körülmények elhárításában, személyisége kedvező irányú fejlődésében b) segíti a szülőket a gyermek gondozásában, ellátásának megszervezésében, a családban jelentkező működési zavarok megszüntetésében, illetve c) kezdeményezi és a gyermeknek nyújtott gyermekjóléti ellátásokkal összehangolja a szülők és más hozzátartozók részére a szociális alapellátás keretében nyújtott személyes gondoskodást. 18. (1) Ha a gyermek veszélyeztetettségét a gyermek, illetve szülőjének vagy más hozzátartozójának egészségi állapota vagy fogyatékossága okozza, a gyermekjóléti szolgálat egészségügyi vagy gyógypedagógiai ellátás biztosítását kezdeményezi. 16
18 (2) Ha a veszélyeztetettség valamely más gyermekjóléti, szociális, egészségügyi vagy egyéb ellátás biztosításával előreláthatólag megszüntethető, illetőleg mérsékelhető, a szolgálat kezdeményezi az ellátás biztosítását. (3) Ha a gyermekjóléti szolgálat valamely ellátás biztosítását kezdeményezi, előzőleg kísérletet kell tennie arra, hogy megnyerje a gyermek, illetve szülője (törvényes képviselője) együttműködését, kivéve, ha elháríthatatlan akadály vagy sürgős szükség áll fenn. A gyermekjóléti szolgáltató az általa nyújtott szolgáltatás során a kliens bizalmának elnyerésével, etikai irányelvek betartásával, a segítő munka szabályainak figyelembevételével jár el. A hatékony és eredményes segítő tevékenység során nem lehet figyelmen kívül hagyni a kliens önálló akaratát, döntési-, belátási képességét, ugyanúgy, ahogy a szakmai elvárásokat, hatályos jogszabályi előírásokat sem. Különösen fontos ez azokban az esetekben, ahol különböző büntetőjogi kategóriákkal találja magát szemben a segítő, mint pl. kiskorú veszélyeztetése, gondozás elmulasztása, kábítószerrel való visszaélés stb. Fontos szem előtt tartani azt is, hogy a gyermekjóléti szolgáltatás nem alacsonyküszöbű szolgáltatás. Igénybevételéhez számos jogszabályi rendelkezés, adatvédelmi, adatkezelési előírás tartozik azért, hogy alapvető céljának megfeleljen, vagyis a gyermek érdekeit védő speciális személyes szociális szolgáltatásként, a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését. III. A gyermekjóléti szolgáltatók feladatai a gyakorlatban a szerhasználattal összefüggésben Az alábbiakban részletezzük a gyermekjóléti szolgáltatók általános feladatait, illetve a gondozási folyamatok specialitásait a szerhasználattal összefüggésben, így az észlelő- és jelzőrendszer működtetésének jelentőségét, az egyéni esetkezelés kapcsán a szerhasználatra utaló jeleket, az egyes klienscsoportok ellátására, gondozására vonatkozó 17
19 megállapításokat, valamint a gyermekjóléti szolgáltató prevenció területén kifejtett tevékenységét. A.) A gyermek veszélyeztetettségének megelőzése érdekében működtetett észlelő és jelzőrendszer Az évi XXXI. tv a határozza meg a gyermekek veszélyeztetettségét észlelő- és jelzőrendszer tagjait, valamint a gyermek családban történő nevelkedésének elősegítése, a gyermek veszélyeztetettségének megelőzése és megszüntetése érdekében végzendő feladataikat. Ezen szabályozás szerint a jelzőrendszer tagjai: - az egészségügyi szolgáltatást nyújtók, így különösen a védőnői szolgálat, a háziorvos, a házi gyermekorvos, - a személyes gondoskodást nyújtó szolgáltatók, így különösen a családsegítő szolgálat, a családsegítő központ, - a közoktatási intézmények, így különösen a nevelési-oktatási intézmény, a nevelési tanácsadó, - a rendőrség, - az ügyészség, - a bíróság, - a pártfogó felügyelői szolgálat, - az áldozatsegítés és a kárenyhítés feladatait ellátó szervezetek, - a menekülteket befogadó állomás, a menekültek átmeneti szállása, - a társadalmi szervezetek, egyházak, alapítványok. A jelzőrendszer tagjai kötelesek jelzéssel élni írásban és időben - a gyermek veszélyeztetettsége esetén a gyermekjóléti szolgálat felé, ill. hatósági eljárást kezdeményezni a gyermek bántalmazása, súlyos elhanyagolása vagy egyéb súlyos veszélyeztető ok észlelésekor, továbbá a gyermek önmaga által előidézett súlyos veszélyeztető magatartása esetén. A jelzőrendszer tagjai a gyermek családban történő nevelkedésének elősegítése, a veszélyeztetettség megelőzése és megszüntetése érdekében kötelesek egymással együttműködni és egymást kölcsönösen tájékoztatni. 18
20 Az észlelő- és jelzőrendszer működésének célja, a gyermekek veszélyeztetettségét előidéző okok, problémák időben történő felismerése, és azok mihamarabbi enyhítése, megoldása. Tevékenységének mindenkor a kliens érdekeit kell szolgálnia. A jelzőrendszer tagjainak szakmai tevékenységük során kötelességük a titoktartás és az információk felelős kezelése, a velük kapcsolatba kerülő személy méltóságának tiszteletben tartása. Az észlelő- és jelzőrendszer hatékony működéséhez rendkívül fontos a kompetenciahatárok, feladatok, felelősségi körök megállapítása. A veszélyeztetettség felismeréséhez, a probléma beazonosításához szükséges az egységes fogalom meghatározás és használat. Az információk áramoltatása, a rendszer működése valamint a problémamegoldás érdekében elengedhetetlen a tagok közötti folyamatos kapcsolattartás, a közös cél meghatározás és mindezek mellett a szakmai identitás megőrzése. A jól működő jelzőrendszer hatékonyan tudja képviselni az érintett kliensek érdekeit, a tagok megfelelő együttműködési készsége pedig elősegíti a színvonalas szakmai munkát. Az észlelő- és jelzőrendszer kiépítése és működtetése a gyermekjóléti szolgálat feladata. E tevékenység keretében kezdeményezi a tagok részvételét a rendszerben, szervezi és összehangolja a tevékenységüket, felhívja a tagok figyelmét a jelzési kötelezettségük teljesítésére. A jelzőrendszer hatékony működtetésének valamint a tagok együttműködésének érdekében a gyermekjóléti szolgálat esetmegbeszélést tart. Ez történhet esetkonferencia, valamint szakmaközi megbeszélés formájában. A drog ill. szerhasználó gyermekek és fiatalok esetében inkább az utóbbinak van nagyobb szerepe a veszélyeztetettség megelőzése szempontjából. Az esetkonferenciát ugyanis egy adott család ügyében hívja össze a gyermekjóléti szolgálat, ahol a gyermek már gondozás alatt áll és a veszélyeztetettség ténye bizonyított. Az esetkonferencia nem széles körű, az érintett család és a családdal foglalkozó szakemberek vesznek részt rajta. 19
21 A szakmaközi megbeszélésekre évente legalább hat alkalommal kerül sor és érinti az adott település teljes észlelő- és jelzőrendszerét. A gyermekjóléti szolgálat a megbeszélés tárgyát előre meghatározott szempontok alapján válogatja össze, adott téma köré csoportosítva. A szakmaközi megbeszélés célja a gyermekjóléti szolgálat valamint az észlelő- és jelzőrendszeri tagok együttműködésének elősegítése, illetve hatékonyabbá tétele. A jelzőrendszeri tagok a szakmaközi megbeszélések alkalmával a saját területük szakmai lehetőségeivel, kompetenciáik felhasználásával a felmerülő problémákra adott esetben a gyermekeket, fiatalokat közvetve vagy közvetlenül érintő drog problémára - közösen dolgoznak ki megoldási alternatívákat, miközben a témára vonatkozó egységes szemlélet kialakítására törekednek. A megbeszélések során sor kerül a feltárt veszélyeztető tényezők megszüntetésére irányuló cselekvési terv kidolgozására is. A szakmaközi megbeszélés lebonyolítása több módszerrel történhet. Előfordulhat, hogy alkalmanként egy-egy szakma képviselőit hívja össze a gyermekjóléti szolgálat. Ebben az esetben csak az adott jelzőrendszeri körre fókuszál, így az ő általuk tapasztalt problémák kerülhetnek előtérbe (pl. nem megfelelő jelzés, kompetencia határok tisztázása). A szakmaközi megbeszélés összehívható több szakma képviselőjét érintő aktuális kérdésekben is (pl. a településen élő fiatalok körében tapasztalható drogprobléma, tanítási időben történő csavargások). Az esetmegbeszélés elősegítheti a közös fogalomhasználat kialakítását, a nézetkülönbségek tisztázását. Lényeges kérdés az információcsere módozatainak kialakítása. A megbeszélésen lehetőség van a település összes, hasonló területen dolgozó szakemberének az együttgondolkodására,valamint az információ cserére. A jelzőrendszer működtetésének harmadik formája az éves gyermekvédelmi tanácskozás, melyet évente egy alkalommal (március 31- ig) kell összehívnia a gyermekjóléti szolgálatnak. A tanácskozás lehetőséget ad arra, hogy a résztvevők átfogóan értékeljék a rendszer éves 20
22 működését, feltárják a problémákat, és javaslatot tegyenek az esetlegesen szükséges változtatásokra. A jelzőrendszer működését számos probléma nehezítheti. A tagok félnek a felelősség felvállalásától, ezért írásban nem jeleznek, a szóban tett jelzést utólagosan nem írják le ( Az én nevem ne jusson az érintett tudomására vagy A mi intézményünk jó viszonyban van a családdal, és ez maradjon is így. ). Előfordulhat, hogy nem bíznak a változásban, kételkednek abban, hogy eredményt lehetne elérni a családdal/gyermekkel. Gyakran megjelenő probléma, hogy a tagok félnek az esetleges negatív következményektől, kellemetlenségektől (Ez különösen kis településeken jelent gondot, ahol mindenki ismer mindenkit, az érintett család ismeri a jelzést tevő személyét, lakcímét.). Az időben történő jelzések megtételét akadályozhatja a veszélyeztetettség fogalmának eltérő értelmezése is. Gátló tényezőt jelenthet, ha a tagok között rivalizálás, alá-fölérendeltségi viszony kialakítására való törekvés jelenik meg. Sok esetben jelent visszatartó erőt, hogy a jelzés megtételének elmaradása nem jár semmilyen negatív következménnyel, a mulasztó jelzőrendszeri tag nem vonható felelősségre. A gyermekvédelmi törvény módosítása ez utóbbi tényezőt már kiküszöbölte. Eszerint, ha az észlelő - és jelzőrendszer tagja jelzési vagy együttműködési kötelezettségének nem tesz eleget, a gyámhivatal - jelzésre vagy hivatalból - értesíti a fegyelmi jogkör gyakorlóját, és javaslatot tesz az érintett személlyel szembeni fegyelmi felelősségre vonás megindítására. Amennyiben gyermek sérelmére elkövetett bűncselekmény gyanúja merül fel, a gyámhivatal büntetőeljárást kezdeményez. A jogszabályi rendelkezések megteremtik az alapját az észlelő és jelzőrendszer működtetésének a gyermekjóléti szolgálatok számára. A gyermekjóléti szolgálatoknak emellett lehetőségük van arra, hogy a rendszer működtetéséhez a helyi jó gyakorlatokat kialakítsák. Ilyen lehet, ha a gyermekjóléti szolgálat rendszeresen részt vesz a jelzőrendszeri tagok munkaértekezletein (pl. nevelőtestületi értekezletek, osztályfőnökök, iskolaigazgatók, gyermek- és ifjúságvédelmi felelősök, védőnők munkacsoportjainak értekezlete, gyermekorvosi referáló értekezletek). Az értekezleteken lehetőség nyílik 21
23 az információk cseréjére, probléma meghatározásra és elemzésre, feladatok elosztására és egyeztetésére is. B.) A kialakult veszélyeztetettség megszüntetése családgondozás keretében Az egészséges személyiségfejlődés feltételeit elsősorban a stabil, szeretetteljes családi háttér biztosíthatja. A számos tényező egyike, ami miatt a gyermek dependens személlyé válhat, a személyiségfejlődés megrekedése. Már óvodás- és kisgyermekkorban felfigyelhetünk a következőkre: figyelemzavar, tanulászavar, túlmozgásosság, agresszió. Elmaradás észlelhető a kommunikációban, társas kapcsolatokban, bizalom kialakulásában, a kooperációban, a problémamegoldásban. Kezdeti időszakban a szerhasználatot nagyon nehéz felismerni, mert nincsenek markáns jelei. Azonban felfigyelhetünk pszichikai, fizikai tünetekre, a szerhasználatra utaló tárgyi jelekre/eszközökre valamint magatartásbeli változásokra is. Amennyiben a szülő nem érzékeli ezeket a jeleket, úgy a családgondozó a családdal, gyermekkel való együttes munka során megteheti azt. Ehhez azonban fontos, hogy a családgondozó tisztában legyen az addiktológia alapfogalmaival, a szerek bizonyos jellemzőivel és hatásmechanizmusával, a droghasználat jogi hátterével, illetve a segítségnyújtás és terápiás lehetőségek szakmai hátterével. Általános összefoglaló a droghasználatra utaló jelekről: A droghasználattal során észlelhető fizikai tünetek: az állóképesség romlása; testsúly csökkenés; kimerültség; vérbő szemek; tág vagy szűk pupilla; fogazat leromlása; koordinálatlan mozgás; figyelem tompulása, tájékozódási zavarok, érzékcsalódás. Pszichikai tünetei: elidegenedés, depresszió, értelmi és érzelmi hanyatlás, önkontrollvesztés, alulmotiváltság; hangulatváltozások (félelem, szorongás, ingerültség), a figyelem és koncentrációs képesség zavara, indokolatlan fáradtság. 22
24 Változások a mindennapi szokásokban: iskolakerülés, tanulmányi eredmény leromlása, egyéb rendszeres elfoglaltságok hanyagolása (pl: szakkör, sport, külön óra, stb.); konfliktusok a gyermek környezetében; megszokott, társas kapcsolatok beszűkülése, az addig kialakult baráti társaság elvesztése. Jellemző továbbá álmatlanság, kialvatlanság, kommunikációs zavar, emlékezet kiesés, családon belül értéktárgyak, pénz eltulajdonítása. A gyermek külső megjelenésére egyre kevesebb gondot fordít. A szerhasználó fiatalok gyakrabban eshetnek áldozatául közlekedési balesetnek, esetleg annak okozói lehetnek. Fontos alapfogalmak: (forrás: BNO-10, valamint Dr. Valló Ágnes: A tartós szerfogyasztás élettani-, körélettani hatásai) Szenvedélybetegség: Azon magatartásmód, amely bizonyos kémiai anyagok rendszeres fogyasztását foglalja magába, és amelyben a szertől függőség (dependencia) alakul ki. A személyiség nem tud lemondani ezen szer használatáról, akkor is használja, ha annak testi, pszichés vagy szociális ártalmait érzékeli; illetve ha a szer fogyasztását a környezete tiltja vagy bünteti. A szerhez hozzászokás alakul ki, ami azt jelenti, hogy a szer iránti igény egyre növekvő motivációs erővé válik. A hozzászokás része a hiánytünet vagy elvonási tünet. Abúzus (szerrel való visszaélés): Visszaélésről, akkor beszélünk, ha a fogyasztó a szert rendszeresen használja, abból a célból, hogy hangulatát, tudatát, pszichés státuszát befolyásolja. Az abúzus jelentős szomatikus következményeket okozhat. Ha a fogyasztó nem jut szerhez, azt nem követi leküzdhetetlen sóvárgás, illetve testi tünetek sem jelentkeznek. Többnyire megelőzi a dependenciát, de sokaknál egész életükben fennállhat. Dependencia: A dependencia a szer használatától való függést jelenti. Ezen belül van testi és lelki függés. A lelki függés a szer utáni heves vágy, és ezt az állapotot drogkereső magatartás jellemzi. Testi függésről akkor beszélünk, ha a szer használata során tolerancia alakul ki, illetve az elhagyáskor 23
25 megvonási tünettegyüttes jelentkezik. Alkalmi szerhasználat nem okoz szomatikus dependenciát. A pszichoaktív szerek osztályozásának néhány lehetősége: A) Legalitás szerint: 1. Legális drogok: Azon kábítószerek, melyeknek gyártását, raktározását, behozatalát, kivitelét, forgalmazását az állam nem tiltja, illetve nem köti különösen szigorú ellenőrzéshez. Ilyenek a tea, a kávé, az alkoholtartalmú italok, a dohányáruk, illetve a gyógyszerek. 2. Illegális drogok: Azon anyagok, amelyeknek gyártása, raktározása, behozatala, kivitele, forgalmazása államilag tiltott, illetve ez csak külön engedély alapján az erre feljogosítottak számára, kizárólag egészségügyi vagy tudományos célra és különösen szigorú ellenőrzés mellett lehetséges. B) Kockázatuk szerint: Kockázat szerinti osztályozást (pl. kemény, lágy drogok) a jelenlegi szakmai állásfoglalások szerint nem használatos, mivel egy adott szerrel kapcsolatos kockázatok nagyban függnek egyéni és társadalmi környezeti hatásoktól, valamint a szerfogyasztói magatartás jellegétől. C) Szerek hatásai szerint 1. Stimulánsok vagy "gyorsítók": Azokat a szereket soroljuk ebbe a csoportba, melyek energetizálják, feldobják a fogyasztót. Ilyenek a kokain és az amfetamin-származékok (speed, extasy), illetve a legális drogok közül a koffein. 2. Depresszánsok vagy bódító szerek: Erős nyugtató, szorongásoldó hatással rendelkező kábítószerek. Ide tartoznak az ópiátok, az alkohol, a nyugtatók, valamint a ragasztó- és hígító szerek. 3. Hallucinogének: Ezeknek a szereknek tudattágító, a belelátó és felfedező képességet növelő hatásai vannak. Hatásuk alatt a világot és a problémákat teljesen más szemmel szemlélik. Az érzékelés és a gondolkodás eltorzul, álomszerű jelenések, 24
26 látomások jelentkeznek. Ezt a csoportot képviseli az LSD és a psilocybin hatóanyagú "varázsgomba". 4. Atípusos hatású drogok: Ide tartoznak azok a kábítószerek, melyek hatásmechanizmusukban a fenti három csoporttól eltérnek. Az "angyalpor", melynek a PCP a hatóanyaga, illetve az anabolikus szteroidok csoportja, melyeket testépítők és sportolók használnak. D) Eredetük szerint: 1. Természetes eredetű szerek: hasis, marihuána, ópium, morfin, meszkalin, pszilocibin; 2. Félszintetikus szerek: (természetes eredetű alapanyagokból kis átalakítással nyerik): heroin, LSD, kokain; 3. Szintetikus szerek: (kémiai eljárással hozzák létre): Amfetamin, GHB, MDMA, PCP. III.1. A GYERMEKJÓLÉTI SZOLGÁLTATÓ GONDOZÁSI FELADATAI SZERHASZNÁLÓ VÁRANDÓS ELLÁTÁSÁBAN. A Gyermekvédelmi törvény szerint a gyermeknek joga, hogy akár megszületése előtt, is segítséget kapjon (szülei segítséget kapjanak) - a gyermekjóléti szolgáltatás és az egészségügyi szolgáltatások együttműködésével - ahhoz, hogy minden olyan akadályt elhárítsanak, ami veszélyezteti az újszülött vérszerinti családjában történő nevelkedését, szükségletekhez igazodó ellátását. A születendő gyermek joga, hogy segítséget kapjon, illetve, hogy édesanyjával együtt, stabil körülmények közé távozhasson a kórházból. A gyermekjóléti szolgáltatók tapasztalata szerint kevés esetben kerül látókörükbe várandós nő szerhasználat miatt. Sokkal gyakoribb, hogy kiskorú várandósként, vagy szociális problémák előtérbe helyezésével kéri a szolgáltató segítségét. A gyermekvédelmi észlelő-és jelzőrendszer jelzéseire kevésbé számíthat a gyermekjóléti szolgáltató, hiszen a szerhasználó várandós tart az egészségügyi ellátórendszer szigorától, az esetleges büntetőjogi következményektől, így gyakori, hogy nem veszi igénybe sem a terhesgondozást, sem a védőnői szolgáltatást. 25
27 A fentiek tükrében a kapcsolatfelvétel lehetséges módjai várandós szerhasználók esetében: - önként keresi a szolgáltatót (elsősorban szociális problémák miatt); - a jelzőrendszer tagjának jelzése alapján; - már kapcsolatban áll a gyermekjóléti szolgálattal (ő maga még kiskorú, vagy másik kiskorú gyermeke miatt). A problémafeltárás során a családgondozó elsősorban az alábbi problémákat tudja definiálni: Valószínű, hogy elsősorban szociális problémákról számol be a segítséget kérő várandós, így a szerhasználat nem kerül felszínre a közös munka megkezdésekor. A szerhasználók szociális problémái közé sorolhatóak elsősorban a családi támogató háttér működési problémái (vagy teljes hiánya), munkahelyi illetve lakhatási problémák. A szerhasználókra jellemző a szociális kapcsolatok számának csökkenése, ezzel együtt befolyásolhatóságuk növekedése. A szerhasználó családi kapcsolatainak helyét a (szintén szerhasználó) baráti kapcsolatok veszik át, melyek tovább nehezítik a segítő számára a bizalmi kapcsolat kialakítását a klienssel. A családgondozó által tapasztalt problémák között szerepelhet a gondozatlan terhesség is. A segítő folyamat megtervezése szerhasználó várandós nő esetében: A várandóssal kialakított személyes segítő kapcsolat során fontos szempont, hogy a szerhasználat, vagy a szociális problémák okozzák-e a nagyobb gondot számára. A szociális problémák megoldásában a szokásos terv szerint járhat el a családgondozó. A gondozási folyamat tervezésénél fontos szempont, hogyan került a gyermekjóléti szolgáltatóhoz a várandós, hozott probléma-e a szerhasználat, kiskorú-e a kismama, és milyen mértékű szerfogyasztásról van szó. A szerhasználatból eredő problémák felszínre kerülése esetén ki kell egészíteni a gondozási tervet az egészségügyi szolgáltatóhoz való eljuttatással Ebben az esetben nem csupán a szakszerű terhesgondozásra való eljuttatás, hanem a szerhasználat okozta egészségügyi problémák kezelése is kiemelten fontos, részben a várandós anya, részben a születendő gyermek egészségi állapota miatt. Figyelembe kell venni azt a tapasztalatot is, hogy a szociális problémák kezelésében együtt nem működő kliens még kevésbé lesz 26
28 együttműködő az addiktológiai kezelését illetően. A gyermekjóléti szolgáltató elsődleges feladata lehet, hogy a szerhasználó várandós nőt segítse abban, hogy olyan szakszerű ellátáshoz (egészségügyi, pszichoszociális) juthasson, ahol pontos tájékoztatást kaphat állapotáról, a születendő gyermek helyzetéről, az esetleges veszélyekről, és ahol szükség esetén-szakorvosi segítséget kaphat a várandósság idejére a szerhasználatot illetően. Problémát okozhat a gyermekjóléti szolgáltatást nyújtó számára, hogy a várandós nők esetében nagyon hiányos az ellátórendszer, amely fogadja, segíti a szerhasználókat, és képes arra, hogy a várandósságot, és a szerhasználatból eredő problémákat együtt kezelje, és megnyugtató támaszt nyújtson a várandósnak annak érdekében, hogy gyermeke a lehető legegészségesebben, biztonságban születhessen meg. Nincsenek nevesített, a droghasználó kismamák ellátására szervezett szolgáltatások, az ország legnagyobb részén nincs hova irányítani a speciális ellátásra jelentkező, tapasztalt szakembert kereső, szerhasználó kismamát. Budapesten működő szervezet: Józan Babák Klub, amely alacsonyküszöbű szolgáltatásként, egyre bővülő tevékenységi körrel várja a hozzájuk forduló szerhasználó kismamákat. (Név, cím mellékletben) Dilemmák a várandós szerhasználó nő számára nyújtott szolgáltatás során: A családgondozó számára komoly dilemmát okozhat a szerhasználó várandós nővel való együttműködés, az elfogadó attitűd kialakítása. A gyermekjóléti szolgáltató a születendő gyermek érdekeit tartja mindenkor szem előtt, a szociális munka módszereit, eszközeit használja föl ahhoz, hogy a várandóst segítse önbizalmának erősítésében, döntési helyzetbe hozásában, egészségi, pszichés állapotának javításában, de legalább szinten tartásában-kompetenciahatárain belül. III.2. A GYERMEKJÓLÉTI SZOLGÁLTATÓ FELADATAI DROGHASZNÁLÓ GYERMEK GONDOZÁSA, ELLÁTÁSA SORÁN A drogokkal kapcsolatba kerülő, esetleg drogfüggő kiskorú ügyében érkező jelzések széles körből érkezhetnek a gyermekjóléti szolgálatokhoz. Jelezhet: 27
29 - maga a kiskorú, - kiskorú kortárscsoportjának tagjai, - szülő és családtag, - jelzőrendszer tagjai, - hatóság - magánszemélyek. Fontos kiemelni azonban, hogy a gyermek függő helyzetének mielőbbi megszüntetése érdekében teendő lépések a szolgálat elsődleges feladatai. A szülőkkel történő mielőbbi találkozásra különösen nagy hangsúlyt kell helyezni, már csak azért is, mert a kiskorú droghoz való kapcsolódása a gyermekjóléti szolgálatok számára elsősorban a család működési zavarának egy tüneteként kell, hogy értelmet kapjon. A gyermek különösen veszélyeztetett helyzetében (súlyos intoxikáció) a gyermek háziorvosával, a drogambulanciával, egyéb egészségügyi szolgáltatóval való kapcsolatfelvétel megelőzheti a törvényes képviselő tájékoztatását is. Az egészségügyi szolgáltatótól kapott információkat követően minden esetben javasolt a családgondozás megkezdése. A családgondozás megkezdésekor a családgondozó kötelező feladata, hogy valamennyi családtagot - köztük a gyermeket is-, tájékoztassa mindazon jogokról, támogatásokról, ellátásokról, amelyek összefüggésben állnak a gyermek testi, lelki egészségének biztosításával, a felmerülő problémák megoldási lehetőségeivel. El kell mondani a családtagoknak, mik azok a lehetőségek, szolgáltatások amelyet a gyermekjóléti szolgálat nyújtani tud számukra, de emellett tájékoztatni kell azokról a lehetséges gyermekjóléti szolgáltatáson kívüli más intézményi, szervezeti formákról, amelyek a család problémáinak mielőbbi rendeződéséhez hozzá járulhatnak. Fontos tényező, hogy a gyermekjóléti ellátást végző intézmény illetve személy (családgondozó) jogainak és kötelességeinek megismerése mellett, az ügyfél is teljes körű tájékoztatást kapjon saját jogairól, s ezzel egy időben panaszjoga gyakorlásának módjáról és információt kapjon a gyermekjogi képviselő nevéről és elérhetőségéről is. 28